62019CJ0868_INF
Presuda Suda (sedmo vijeće) od 15. travnja 2021. –Finanzamt für Körperschaften Berlin
(predmet C‑868/19) (
1
)
„Zahtjev za prethodnu odluku – Porez na dodanu vrijednost (PDV) – Direktiva 2006/112/EZ – Članak 9. – Porezni obveznici – Članak 11. – Mogućnost država članica da jedinstvenim poreznim obveznikom smatra osobe koje, iako pravno samostalne, su međusobno usko povezane financijskim, gospodarskim i organizacijskim vezama („grupa obveznika PDV-a”) – Pojam „uska financijska povezanost” – Nacionalni propis koji isključuje mogućnost članstva u grupi obveznika PDV-a društva osoba čiji članovi, na strani nositelja, nisu isključivo osobe financijski integrirane u poduzeće nositelja – Pravna sigurnost – Mjere za sprečavanje izbjegavanja ili utaje poreza – Proporcionalnost – Neutralnost PDV-a”
1.
Usklađivanje poreznih zakonodavstava – Zajednički sustav poreza na dodanu vrijednost – Porezni obveznici – Pojam – Članak 11. prvi stavak Direktive 2006/112 – Izravan učinak – Nepostojanje
(Direktiva Vijeća 2006/112, čl. 11. st. 1.)
(t. 43.)
2.
Usklađivanje poreznih zakonodavstava – Zajednički sustav poreza na dodanu vrijednost – Porezni obveznici – Pojam – Mogućnost država članica da usko povezane osobe smatraju jednim poreznim obveznikom – Nacionalni propis na temelju kojeg se mogućnost društva osoba da s poduzećem nositelja integrirane grupe tvori grupu osoba koje se može smatrati jednim poreznim obveznikom čini podložnom financijskoj integraciji njegovih partnera s navedenim poduzećem – Nedopuštenost s obzirom na načela pravne sigurnosti, proporcionalnosti i porezne neutralnosti
(Direktiva Vijeća 2006/112, čl. 11.)
(t. 45.-55., 57., 58., 61., 63.-65., 68. i izreka)
Izreka
Članak 11. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost, uzimajući u obzir načela pravne sigurnosti, proporcionalnosti i porezne neutralnosti, treba tumačiti na način da mu se protivi nacionalni propis koji uvjetuje mogućnost društva osoba time da zajedno s poduzećem nositelja tvori grupu osoba koje se mogu smatrati jedinstvenim poreznim obveznikom poreza na dodanu vrijednost uvjetu da su članovi društva osoba, na strani nositelja, isključivo osobe financijski integrirane u to poduzeće.
(
1
)	SL C 77 od 9.3.2020.